|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA**  **Župan**  KLASA: 080-01/14-01/4  URBROJ: 2137/1-01/05-14-1  Koprivnica, 3. ožujka 2014. |

PREDSJEDNIKU I ČLANOVIMA/ČLANICAMA

Županijske skupštine Koprivničko-križevačke županije

PREDMET: Rješenje o izmjeni Rješenja o imenovanju predsjednika i članica Službeničkog

suda u Koprivničko-križevačkoj županiji

Na temelju članka 48. Zakona o lokalnoj i područnoj (regionalnoj) samoupravi (“Narodne novine” broj 33/01., 60/01., 129/05., 109/07., 125/08., 36/09., 150/11., 144/12. i 19/13.- pročišćeni tekst) podnosim Županijskoj skupštini na raspravu i donošenje Rješenje o izmjeni Rješenja o imenovanju predsjednika i članica Službeničkog suda u Koprivničko-križevačkoj županiji.

Za izvjestiteljicu na radnim tijelima određujem Marinu Horvat Pavlic, dipl.iur., pročelnicu Upravnog odjela za poslove Županijske skupštine, župana i opće poslove.

S poštovanjem,

ŽUPAN:

Darko Koren, ing.građ.

Na temelju članka 48. stavka 2. i 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08. i 61/11.) i članka 37. Statuta Koprivničko-križevačke županije broj 7/13. i 14/13.) Županijska skupština Koprivničko-križevačke županije na sjednici održanoj 2014. donijela je

**RJEŠENJE**

**o izmjeni Rješenja o imenovanju predsjednika i članica Službeničkog suda u Koprivničko-križevačkoj županiji**

I.

U Rješenju o imenovanju predsjednika i članica Službeničkog suda u Koprivničko-križevačkoj županiji („Službeni glasnik Koprivničko-križevačke županije“ broj 12/11.) u točki I., podtočka „4. Ljubica Belobrk-Flamaceta iz Đurđevca, za članicu,“ mijenja se tako da glasi **„4. Jelena Drakulić iz Koprivnice, za članicu,“.**

II.

Ovo Rješenje objavit će se u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 080-01/14-01/4

URBROJ: 2137/1-01/05-14-2

Koprivnica, 2014.

PREDSJEDNIK:

Damir Felak, dipl.ing

**O b r a z l o ž e n j e**

Županijska skupština Koprivničko-križevačke županije je na 23. sjednici održanoj 10. listopada 2008. godine donijela Odluku o ustrojavanju službeničkog suda u Koprivničko-križevačkoj županiji.

Službenički sud je imenovan temeljem članka 48. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/98.) (u daljnjem tekstu: Zakon), a Izmjenama i dopunama Zakona („Narodne novine“ broj 61/11.) dodan je novi stavak 3. kojim je određeno da u Službenički sud ne mogu biti imenovani općinski načelnici, gradonačelnici, župani i pročelnici upravnih tijela jedinica lokalne i područne (regionalne) samouprave. Razlog ovog ograničenja je njihova nadležnost u postupanju po pravima i obvezama službenika i namještenika u upravnim tijelima jedinica.

Obzirom da je Ljubica Belobrk-Flamaceta imenovana 1. ožujka 2014. godine pročelnicom Službe za unutarnju reviziju, predlaže se izmjena navedenog Rješenja.

Predložena nova članica Jelena Drakulić iz Koprivnice je dipl. pravnica koja ima položen državni stručni ispit i službenica je u Koprivničko-križevačkoj županiji.

Predlaže se Županijskoj skupštini da donese Rješenje u predloženom tekstu.

UPRAVNI ODJEL ZA POSLOVE ŽUPANIJSKE SKUPŠTINE,

ŽUPANA I OPĆE POSLOVE